ສະ​ຫະ​ລັດ ເລື່ອນ​ເວ​ລາ ການ​ເກັບ​ພ​າ​ສີ​ໃໝ່ ​ຕໍ່ສິນ​ຄ້​າ​​ຂອງ​ຈີນ ຈຳ​ນວນ​ນຶ່ງ
ສະ​ຫະ​ລັດ ກ່າວ​ວ່າ ການ​ຈັດ​ເກັບ​ພາ​ສີ ​ຕໍ່​ຄອມ​ພິ​ວ​ແລັບ​​ທັອບ ແລະ​ຈໍ​ຄ​ອມ​ພິວ​ເຕີ ໂທ​ລະ​ສັບ​ມື​ຖື ​ເຄື່ອງ​ຫຼິ້ນ​ເກມ​ວີ​ດີ​ໂອ ເຄື່ອງ​ຫຼິ້ນເດັກ​ນ້ອຍ​​ບາງຊະ​ນິດ ເກີບ ແລະ​ເຄື່ອງ​ນຸ່ງ ຈະ​ຖືກ​ໂຈະ​ໄວ້ ​ຈົນ​ຮອດ​ວັນ​ທີ 15 ​ທັນ​ວາ.
ສະຫະລັດ ເລື່ອນການເກັບພາສີ 10 ເປີເຊັນໃໝ່ ຕໍ່ສິນຄ້າທີ່ສຳຄັນບາງຊະນິດຂອງ ຈີນ ຊຶ່ງຄາດວ່າຈະເລີ້ມມີຜົນບັງຄັບໃນວັນທີ 1 ເດືອນກັນຍາຈະມາເຖິງນີ້ ຫ້ອງການຜູ້ຕາງໜ້າທາງດ້ານການຄ້າຂອງສະຫະລັດ ກ່າວວ່າ ການຈັດເກັບພາສີຕໍ່ ຄອມພິວແລັບທັອບ ແລະຈໍຄອມພິວເຕີ ໂທລະສັບມືຖື ເຄື່ອງຫຼິ້ນເກມວີດີໂອ ເຄື່ອງຫຼິ້ນ ເດັກນ້ອຍຊະນິດ ເກີບ ແລະເຄື່ອງນຸ່ງ ຈະຖືກໂຈະໄວ້ຈົນຮອດວັນທີ 15 ທັນວາ ການ ເລື່ອນເວລາດັ່ງກ່າວອາດຊ່ວຍບັນດາຜູ້ບໍລິໂພກສະຫະລັດ ຜູ້ທີ່ມັກຊື້ສິ່ງຂອງເຫລົ່ານີ້ ໃຫ້ເປັນຂອງຂວັນສຳລັບວັນຄຣິສມັສ ປະທານາທິບໍດີທຣຳ ກ່າວໃນວັນອັງຄານວານນີ້ວ່າ “ອັນທີ່ພວກເຮົາໄດ້ເຮັດນັ້ນ ພວກ ເຮົາໄດ້ເລື່ອນເວລາ ເພື່ອໃຫ້ສິ່ງຂອງເຫລົ່ານີ້ ບໍ່ເປັນບັນຫາ ໃນລະດູຊື້ສິ່ງຂອງສຳລັບ ບຸນຄຣິສມັສ ໃນກໍລະນີທີ່ສິ່ງຂອງເຫລົ່ານີ້ ອາດເປັນຜົນກະທົບຕໍ່ຜູ້ຄົນ ” ນອກນັ້ນ ສະຫະລັດຍັງຍົກເວັ້ນການເກັບພາສີທັງໝົດຕໍ່ກຸ່ມສິນຄ້າຂາເຂົ້າຕ່າງໆຂອງ\ ຈີນອີກກຸ່ມນຶ່ງ “ອີງຕາມອະນາໄມ ຄວາມປອດໄພ ຄວາມໝັ້ນຄົງແຫ່ງຊາດ ແລະພາກ ສ່ວນສຳຄັນອື່ນໆ ” ແຕ່ວ່າ ການເກັບພາສີໃໝ່ ຍັງຈະຜົນໃນຂອບເຂດທີ່ກວ້າງຂວາງ ສຳລັບສິນຄ້າຈີນ ອື່ນໆ ອີງຕາມຫ້ອງການຜູ້ຕາງໜ້າທາງດ້ານການຄ້າຂອງສະຫະລັດໄດ້ກ່າວໄວ້ພ້ອມ ດ້ວຍລາຍຊື່ຜະລິດຕະພັນທີ່ໄດ້ຮັບຜົນກະທົບ ຈະຖືກປະກາດໃນບໍ່ຊ້ານີ້ ຫຼັງຈາກໄດ້ຕົກລາຄາມາຫຼາຍມື້ແລ້ວ ດັດຊະນີຮຸ້ນສະຫະລັດໄດ້ມີລາຄາດີຂຶ້ນຫຼັງຈາກ ໄດ້ຮັບຂ່າວກ່ຽວກັບໃນການເກັບພາສີ ຕະຫຼາດຮຸນຢູ່ນິວຢອກ ມີລາຄາສູງຂຶ້ນ 1 5 ເປັນເຊັນ ຫຼືຫຼາຍກວ່ານັ້ນ ປະທານາທິບໍດີທຣຳ ກ່າວຢ້ຳໃນວັນອັງຄານວານນີ້ວ່າ ການເກັບພາສີທີ່ທ່ານໄດ້ວາງ ມາດຕະການໄວ້ແລ້ວຕໍ່ສິນຄ້າຈີນ ຫຼາຍຮ້ອຍພັນລ້ານໂດລານັ້ນ ເປັນຜົນດີຕໍ່ກະຊວງ ການເງິນສະຫະລັດ ທ່ານກ່າວວ່າ ການເກັບພາສີບໍ່ໄດ້ເຮັດໃຫ້ຜູ້ບໍລິໂພກສະຫະລັດ ເສຍຫາຍ ຫຼືພວກຊາວນາທີ່ຈີນໄດ້ເຊົາຊື້ຜົນລະປູກຂອງເຂົາເຈົ້ານັ້ນ ປະທານາທິບໍດີທຣຳ ໄດ້ສົ່ງຂໍ້ຄວາມທາງທວິດເຕີວ່າ “ໂດຍຜ່ານການຫລຸດຄ່າເງິນ ຕາຂອງຕົນລົງຢ່າງໃຫຍ່ ແລະສົ່ງເງິນຈຳນວນຫຼວງຫຼາຍເຂົ້າສູ່ລະບົບ ເງິນ ຈຳນວນ ຫຼາຍສິບພັນລ້ານໂດລາ ທີ່ສະຫະລັດກຳລັງໄດ້ຮັບ ເປັນຂອງຂວັນຈາກຈີນ ລາຄາກໍ ບໍ່ຂຶ້ນ ເງີນເຟິ້ກໍບໍ່ມີ ພວກຊາວນາໄດ້ເງິນຫຼາຍກວ່າຈີນທີ່ຈະໃຊ້ຈ່າຍ ຂ່າວຂີ້ຕົວະ ຈະບໍ່ລາຍງານ ” ທ່ານກ່າວເພີ້ມອີກວ່າ “ຕາມປົກກະຕິ ຈີນໄດ້ກ່າວວ່າ ເຂົາເຈົ້າວ່າຈະຊື້ “ຢ່າງໃຫຍ່” ຈາກພວກຊາວນາອາເມຣິກັນ ແຕ່ນັ້ນມາ ເຂົາເຈົ້າຍັງບໍ່ທັນໄດ້ເຮັດອັນທີ່ເຂົາເຈົ້າໄດ້ ເວົ້າ ບາງທີ ນີ້ຈະເປັນຄວາມແຕກຕ່າງ ”